સ્ટેડિયમઃ અઢારમો એશિયાઈ રમતોત્સવ યજમાન ઇન્ડોનેશિયાનાં જકાર્તા અને પાલેમ્બંગ – આ બે શહેરોમાં આવેલાં સ્ટેડિયમોમાં રમાશે. જકાર્તામાં આવેલા ગેલોરા બુંગ કર્ણો એ મુખ્ય બહુહેતુક સ્ટેડિયમ છે, જ્યાં ઓપનિંગ અને ક્લોઝિંગ સેરેમની યોજાવાની છે તે આ સ્ટેડિયમનું નામ ઇન્ડોનેશિયાના પ્રથમ રાષ્ટ્રપતિ સુકર્ણો પરથી આપવામાં આવ્યું છે. જ્યાં મોટા ભાગે ફૂટબોલની મેચો રમાય છે, જ્યારે 1962માં આ સ્ટેડિયમ ખુલ્લું મુકાયું ત્યારે તેની ક્ષમતા 1,10,000 બેઠકોની હતી. આજે 88,083ની ક્ષમતા સાથે વિશ્વનું સાતમું સૌથી મોટું એસોસિયેશન ફૂટબોલ સ્ટેડિયમ છે. નવીનીકરણ કરાતાં આજે 2018માં એશિયન ગેમ્સમાં તેની બેઠકક્ષમતા 76,127ની છે. એથ્લેટિક્સની રમતો અહીં રમાશે. ઇસ્ટોરામાં બેડમિન્ટન અને બાસ્કેટબોલ રમાશે, જ્યાં 1961માં થોમસ કપ રમાયો હતો. જકાર્તા ઇન્ટરનેશનલ વેલોડ્રોમમાં સાઇકલિંગ, જકાર્તા ઇન્ટરનેશનલ એક્વેસ્ટ્રેઇન પાર્કમાં એક્વેસ્ટ્રેઇન, રવામાંગુન બેઝબોલ ફિલ્ડમાં બેઝબોલ, અંકોલ બીચ મરીના પર સેઇલિંગ – જેટસ્કી રમાશે. કેમેથોરનમાં આવેલા જકાર્તા ઇન્ટરનેશનલ એક્સ્પોમાં બોક્સિંગ, જિમ્નાસ્ટિક, ટેબલ ટેનિસ, વેઇટ લિફ્ટિંગ, વુશુ જેવી રમતો રમાશે. પોપ્કી સ્પોર્ટ હોલમાં હેન્ડબોલ, બુલુંગન સ્પોર્ટ હોલમાં વોલિબોલ રમાશે.